title: A Bizottság 93/21/EGK irányelve (1993. április 27.) a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő tizennyolcadik hozzáigazításáról

text:
Fontos jogi nyilatkozat

|

31993L0021

Hivatalos Lap L 110 , 04/05/1993 o. 0020 - 0021 finn különkiadás fejezet 13 kötet 24 o. 0037  svéd különkiadás fejezet 13 kötet 24 o. 0037

		A Bizottság 93/21/EGK irányelve(1993. április 27.)a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő tizennyolcadik hozzáigazításárólAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 92/69/EGK bizottsági irányelvvel [1] módosított, a veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 28. és 29. cikkére,mivel a 92/32/EGK tanácsi irányelv [3] a veszélyes anyagok osztályozására és címkézésére vonatkozó rendelkezések tekintetében módosítja a 67/548/EGK irányelvet;mivel a 67/548/EGK irányelv II. melléklete tartalmazza a veszélyszimbólumokat és -jeleket; mivel egy új szimbólum bevezetése szükséges a "környezetre veszélyes" kifejezés ábrázolására;mivel a 67/548/EGK irányelv III. melléklete tartalmaz egy listát, mely a veszélyes anyagok sajátos kockázatainak jellegére utaló mondatokat sorolja fel; mivel a reprodukciót károsító anyagok tekintetében az egészséget fenyegető veszélyre utaló új mondatok bevezetése szükséges; mivel továbbá szükséges a környezetet fenyegető veszélyt jelző új, összetett kockázati mondatok bevezetése;mivel a 67/548/EGK irányelv IV. melléklete tartalmaz egy listát a veszélyes anyagokra vonatkozó, biztonsági útmutatásokat tartalmazó mondatokról; mivel szükséges felülvizsgálni a környezetet fenyegető veszélyekkel kapcsolatos bizonyos biztonsági útmutatásokat; mivel a veszélyes anyagok és készítmények használatával kapcsolatban bizonyos összetett mondatokat szükséges bevezetni;mivel a 67/548/EGK irányelv VI. melléklete egy útmutatót tartalmaz a veszélyes anyagok és készítmények osztályozására és címkézésére; mivel ezen útmutatót módosítani szükséges azért, hogy az tartalmazza a 92/32/EGK irányelvből következő változásokat;mivel ezen irányelv rendelkezései összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,ELFOGADTA EZT AZ IRÁNYELVET:1. cikkA 67/548/EGK irányelv a következőképpen módosul:1. A II. melléklet helyébe ezen irányelv I. melléklete lép.2. A III. melléklet helyébe ezen irányelv II. melléklete lép.3. A IV. melléklet helyébe ezen irányelv III. melléklete lép.4. Az V. melléklet B.2-es: A heveny toxicitás (inhaláció) módszerében, a 1.6.2.4. pont szövegének (határérték-vizsgálat) helyébe a következők lépnek:"1.6.2.4. Határérték-vizsgálatAmennyiben öt hímnemű és öt nőnemű kísérleti állat 4 órán keresztül 20 mg/l gáz, illetve 5 mg/l aeroszol vagy szemcsés anyag behatásának van kitéve (vagy amennyiben ez nem lehetséges a vizsgálati anyag fizikai vagy kémiai tulajdonságai miatt, ideértve a robbanásveszélyt is, a maximálisan elérhető koncentrációval kell a behatást végezni) és ez nem okoz a vegyülettel kapcsolatba hozható halálozást 14 napon belül, további vizsgálat nem szükséges."5. A VI. melléklet I. és II. részének helyébe ezen irányelv IV. melléklete lép.2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1994. július 1-ig megfeleljenek, a butánt, propánt vagy cseppfolyósított gázt tartalmazó hordozható gázpalackokra alkalmazandó rendelkezések kivételével. A tagállamok erről haladéktalanul tájékoztatják a Bizottságot.(2) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelv IV. melléklete 8.1 fejezetének 1997. október 31-ig megfeleljenek, olyan mértékben, amennyiben ez a butánt, propánt és cseppfolyósított gázt tartalmazó hordozható gázpalackokra vonatkozik. A tagállamok erről haladéktalanul tájékoztatják a Bizottságot.(3) Amikor a tagállamok elfogadják az (1) és (2) bekezdésben említett rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozási eljárást a tagállamok határozzák meg.3. cikkEnnek az irányelvnek a tagállamok a címzettjei.Kelt Brüsszelben, 1993. április 27-én.a Bizottság részérőlYannis Paleokrassasa Bizottság tagja[1] HL L 383., 1992.12.29., 113. o.[2] HL 196., 1967.8.16., 1. o.[3] HL L 154., 1992.6.5., 1. o.--------------------------------------------------I. MELLÉKLETVESZÉLYES ANYAGOK ÉS KÉSZÍTMÉNYEK VESZÉLYSZIMBÓLUMAI ÉS JELEILásd: a Bizottság 2001/59/EK irányelve, HL L 225., 2001.8.6., 1. o.--------------------------------------------------II. MELLÉKLETA VESZÉLYES ANYAGOK ÉS KÉSZÍTMÉNYEK VESZÉLYEINEK/KOCKÁZATAINAK JELLEGE (R-MONDATOK)Lásd: a Bizottság 2001/59/EK irányelve, HL L 225., 2001.8.6., 1. o.--------------------------------------------------III. MELLÉKLETA VESZÉLYES ANYAGOK ÉS KÉSZÍTMÉNYEK BIZTONSÁGOS HASZNÁLATÁRA VONATKOZÓ ÚTMUTATÁSOK (S-MONDATOK)Lásd: a Bizottság 2001/59/EK irányelve, HL L 225., 2001.8.6., 1. o.--------------------------------------------------IV. MELLÉKLETA VESZÉLYES ANYAGOK OSZTÁLYOZÁSÁNAK ÉS CÍMKÉZÉSÉNEK ÁLTALÁNOS KÖVETELMÉNYEILásd: a Bizottság 2001/59/EK irányelve, HL L 225., 2001.8.6., 1. o.--------------------------------------------------


title: A Bizottság 2008/123/EK irányelve ( 2008. december 18.) a kozmetikai termékekről szóló 76/768/EGK tanácsi irányelv II. és VII. mellékletének a műszaki fejlődéshez történő hozzáigazítása céljából való módosításáról (EGT-vonatkozású szöveg)

text:
               19.12.2008

               HU

               Az Európai Unió Hivatalos Lapja

               L 340/71

      A BIZOTTSÁG 2008/123/EK IRÁNYELVE

   (2008. december 18.)
   a kozmetikai termékekről szóló 76/768/EGK tanácsi irányelv II. és VII. mellékletének a műszaki fejlődéshez történő hozzáigazítása céljából való módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a fogyasztási cikkek tudományos bizottságával folytatott konzultációt követően,
   mivel:

               (1)

               A fogyasztási cikkek tudományos bizottsága (SCCP) 2006. június 20-i véleményében a következőket állapította meg: „Bár a 4-aminobenzoesav (PABA) jelenleg engedélyezett anyag, és napvédő szerként használják, a dosszié értékelése során nyilvánvalóvá vált, hogy az információk nagy része nem felel meg a jelenlegi szabványoknak és iránymutatásoknak.” Annak érdekében, hogy elvégezhető legyen a 4-aminobenzoesav megfelelő kockázatértékelése, a fogyasztási cikkek tudományos bizottsága (SCCP) felszólította a kozmetikai ipart, hogy 2007. július 1-je előtt nyújtson be egy, a modern szabványoknak és az SCCP iránymutatásainak megfelelő további biztonsági adatokat tartalmazó új dossziét.

               (2)

               A kozmetikai ipar nem tett eleget a fogyasztási cikkek tudományos bizottságának 2006. június 20-i véleményében megfogalmazott azon felszólításnak, hogy nyújtson be további biztonsági adatokat.

               (3)

               Megfelelő kockázatértékelés nélkül a 4-aminobenzoesav kozmetikai termékekben UV-szűrőként való használata nem tekinthető biztonságosnak, ezért el kell hagyni a 76/768/EGK irányelv VII. mellékletéből, és fel kell venni az említett irányelv II. mellékletébe.

               (4)

               A fogyasztási cikkek tudományos bizottsága 2008. április 15-i véleményében azt állapította meg a Diethylamino Hydroxybenzoyl Hexyl Benzoate-tal (INCI) kapcsolatban, hogy nem jelent kockázatot a fogyasztókra nézve, ha ezt az anyagot kozmetikai termékekben – ideértve a napvédő termékeket is – legfeljebb 10 %-os koncentrációban használják. Ezen anyag engedélyezett használata alkalmazási körének kiterjesztése érdekében a 76/768/EGK irányelv VII. melléklete 28. bejegyzésének „c” oszlopát módosítani kell.

               (5)

               Az ebben az irányelvben előírt intézkedések összhangban vannak a Kozmetikai Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 76/768/EGK irányelv II. és VII. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2009. július 8-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
   Az ezen irányelv mellékletének 3. pontjában meghatározott rendelkezéseket 2009. július 8-tól alkalmazzák.
   Az ezen irányelv mellékletének 1. és 2. pontjában meghatározott rendelkezéseket 2009. október 8-tól alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2008. december 18-án.

            a Bizottság részéről

         Günter VERHEUGEN

            alelnök

      (1)  HL L 262., 1976.9.27., 169. o.

      MELLÉKLET
      A 76/768/EGK irányelv a következőképpen módosul:

                  1.

                  A II. mellékletben a „4-amino-benzoesav szabad aminocsoporttal rendelkező észterei, kivéve a VII. melléklet második részében szereplőt” 167. bejegyzés helyébe a „4- amino-benzoesav és szabad aminocsoporttal rendelkező észterei” bejegyzés lép.

                  2.

                  A VII. melléklet 1. bejegyzését törölni kell.

                  3.

                  A VII. melléklet 28. bejegyzésének „c” oszlopából a „fényvédő termékekben” szöveget törölni kell.